Արուս Գուլանյան

Արուսյակ Հրաչիկի Գուլանյան (), հայ երգչուհի։ ՀՀ վաստակավոր արտիստ (2011)։ Արցախյան պատերազմի մասնակից է, արժանացել է ՀՀ ՊՆ Գարեգին Նժդեհ, Անդրանիկ Օզանյան, Մարշալ Բաղրամյան, Վազգեն Սարգսյան շքանշանների։

Կենսագրություն 
Արուս Գուլանյանը ծնվել է 1957 թվականին Հայաստանի Գեղարքունիքի մարզի Ծովագյուղ գյուղում։ 1976 թվականին ավարտել է Երևանի բժշկական ուսումնարանը, 1978 թվականին՝ Արամ Մերանգուլյանի անվան ժողգործիքների անսամբլին կից երգի ստուդիան։ 1992-2004 թվականներին եղել է Հայաստանի ռադիոյի և հեռուստատեսության Սայաթ-Նովա աշուղական երգի անսամբլի մեներգչուհի, 1997 թվականից՝ Ջիվանու անվան աշուղական դպրոցի ուսուցչուհի, 2004 թվականից՝ «Նազանի» ժողգործիքների անսամբլի հիմնադիր-գեղարվեստական ղեկավար։

Մասնակցել է Արցախյան ազատամարտին, երգով ոգևորել ազատամարտիկներին։

Պարգևներ, մրցանակներ 
 ՀՀ վաստակավոր արտիստ (2011)
 ՀՀ ՊՆ «Վազգեն Սարգսյան» մեդալ
 ՀՀ ՊՆ «Մարշալ Բաղրամյան» մեդալ
 ՀՀ ՊՆ «Գարեգին Նժդեհ մեդալ»
 ՀՀ ՊՆ «Անդրանիկ Օզանյան» մեդալ
 ՀՀ սփյուռքի նախարարության «Կոմիտաս» հուշամեդալ
 ԱԺ նախագահի կողմից հուշամեդալ
 ՀՀ ԿԳՆ «Ոսկե մեդալ»
 ՀՀ մշակույթի նախարարության «Ոսկե մեդալ»

Մեջբերումներ Արուս Գուլանյանի մասին

Ծանոթագրություններ

Արտաքին հղումներ 
 Արուս Գուլանյան, Աշուղ Լեյլի «Անգութ, անաստված»

Հայ երգչուհիներ
ՀՀ վաստակավոր արտիստներ
Արցախյան պատերազմի մասնակիցներ հայկական կողմից